**6. A IN B: NAVODILA ZA DELO DOMA (23.3. – 27.3.2020)**

**Pozdravljeni, šestošolci.**

Upam, da vam je utrjevanje znanja o gradbeništvu skozi čas šlo dobro od rok.

Tokrat vam bom dala navodila za obdelavo nove učne snovi. Na srečo tokrat ne bo težka, mogoče celo malce zabavna (glej videoposnetek).

Ker imata oddelka različna učbenika (vsebina je skoraj enaka, strani pa različne) vam navajam različne strani, naslov pa je enak ali vsaj zelo podoben: str. **46-47** ali **36-37**.

**Tokrat ne bom prilagala delovnega lista, vse boste zapisali v zvezek.**

Najprej napišite v zvezek nekoliko večji naslov, saj bomo začeli z novim tematskim sklopom: **Človek razmišlja: iznajdbe, ki so spremenile življenje ljudi**

Naslov nove ure pa se glasi: **Prve iznajdbe v zgodovini**

* Najprej razmisli: Bi znal-a pojasniti, kdaj rečemo, da je nekaj izum ali iznajdba? Misliš, da lahko pridemo do takih odkritij tudi povsem naključno? Kakšna je razlika med pojmoma izum in odkritje?
* Če želiš preveriti pravilnost svojega razmišljanja preberi uvodno besedilo v učbeniku (Kaj je iznajdba ali izum?).
* V zvezek zapiši: (odgovore lahko poiščeš v učbeniku)

1. Prvi izumi v prazgodovini
2. Iz katerih **materialov** so praljudje izdelovali predmete? (zapiši vsaj 3)
3. Naštej nekaj predmetov, ki jih je znal izdelati že pračlovek: (vsaj 4)

Oglej si videoposnetek <https://www.youtube.com/watch?v=H7zlJoDFrZM> in v zvezek zapiši odgovore na vprašanja. Posnetek je seveda izmišljena zgodba, a se ob njej lahko zamislimo.

1. O katerem odkritju govori posnetek?

Kako je človek v posnetku ugotovil, da je ogenj lahko tudi dobra stvar?

Kateri podatek iz posnetka bi se lahko tudi v resnici zgodil?

Kaj pa najverjetneje ni bilo res?

Kaj nam posnetek pove o medsebojnih odnosih – kakšno je sporočilo?

1. Zapiši 5 stvari, ki jih je odkritje ognja omogočilo ljudem: (če ti zmanjka idej, najdeš odgovor v učbeniku)

Za zaključek: še en zabaven posnetek o izumih. V čem je sporočilo tega posnetka? <https://www.youtube.com/watch?v=GAxhJbnPzYc>

Če kdo ne bo prepričan v pravilnost svojih odgovorov, mi pišite na [darja.gorup@os-sturje.si](mailto:darja.gorup@os-sturje.si) in vam bom pomagala.